
 Добавяне на собствения домейн като разрешен или позволен
==========================================================


Тази статия описва поведението на SpamAssassin и хедър филтрите при добавяне на собствения ви домейн или собствената ви пощенска кутия като винаги разрешени или винаги забранени (whitelist и blacklist).

Ако добавите вашия домейн или вашата пощенска кутия като **разрешен подател**, това ще увеличи количеството спам, което получавате. Спамърите използват техника наречена "header spoofing" или лъжливи хедъри. Тя им позволява да сложат произволен адрес във From и Return-path хедърите на писмата, независимо дали имат достъп до пощенския сървър за въпросния домейн. Това е проблем касаещ SMTP протокола като цяло.

Ако добавите вашия домейн или вашата пощенска кутия като **разрешен получател**, това фактически ще спре работата на SpamAssassin и на хедър филтрите. Всички съобщения изпратени към вас няма да бъдат проверени от SpamAssassin и хедър филтрите.

Ако добавите вашия домейн или вашата пощенска кутия като **забранен подател**, няма да можете да си изпращате сами писма от самата пощенска кутия или от целия акаунт.

Ако добавите вашия домейн или вашата пощенска кутия като **забранен получател**, това ще спре доставката на всякакви писма за акаунта или за конкретната пощенска кутия.

